
DR.30.8.2006 81 

 

 

Saya juga ingin mengalu-alukan inisiatif kerajaan baru-baru ini ada 
membelanjakan RM10 bilion untuk membangunkan sistem pengangkutan awam 
meliputi lanjutan landasan rel transit ringan dari Kota Damansara hingga ke 
Cheras sejauh 30 kilometer. Landasan LRTPutra dari Kelana Jaya ke Subang dan 
USJ. Inilah satu tindakan yang amat dialu-alukan dan saya menghabiskan ucapan 
ini, berharap ini akan memberi manfaat kepada rakyat jelata di kawasan ini.  
Terima kasih.   

Tuan Pengerusi [Datuk Lim Si Cheng]: Yang Berhormat Timbalan 
Menteri sila.   

4.11 ptg.   

Timbalan Menteri Pengangkutan [Dato’ Seri Tengku Azlan ibni Sultan 
Abu Bakar]: Terima kasih Tuan Pengerusi. Bagi pihak Kementerian 
Pengangkutan saya mengucapkan terima kasih kepada Ahli-Ahli Yang Berhormat 
yang telah mengambil bahagian dalam perbahasan Anggaran Perbelanjaan 
Mengurus Tambahan Pertama 2006 yang menyentuh mengenai perkara-perkara 
di bawah tanggungjawab Kementerian Pengangkutan. Sesungguhnya 
Kementerian Pengangkutan menghargai semua pandangan, teguran, saranan dan 
cadangan Ahli-Ahli Yang Berhormat yang telah membahaskan beberapa perkara 
ini di Peringkat Dasar dan juga di Peringkat Jawatankuasa.   

Tuan Pengerusi, ingin saya merujukkan kepada soalan daripada Yang 
Berhormat bagi Labuan berhubung dengan isu penyusunan operasi MAS, 
kelewatan penerbangan dan kenaikan tambang yang mendadak. Dalam 
merasionalisasikan perkhidmatan domestik, tindakan telah diambil oleh kerajaan 
setelah perbincangan diadakan di antara syarikat-syarikat penerbangan negara.  
Dalam hal ini, tujuan utama kerajaan merasionalisasikan perkhidmatan domestik 
adalah supaya perkhidmatan penerbangan domestik kembali berdaya saing 
terutamanya bagi syarikat penerbangan MAS yang mengalami kerugian sejak 
beberapa tahun kebelakangan ini. Walau MAS mempunyai mutu perkhidmatan 
yang baik, ia perlu memperbaiki kos operasi yang menyebabkan syarikat 
berkenaan menanggung kerugian yang tinggi.  

Apabila perkhidmatan domestik dirasionalisasikan pada 1 Ogos 2006, 
memang dijangka terdapat beberapa masalah operasi akibat daripada pertukaran 
perkhidmatan yang disediakan oleh syarikat-syarikat penerbangan negara.  
Namun demikian, kerajaan berpandangan perkara ini akan.... 

Datuk Ronald Kiandee [Beluran]: Tuan Pengerusi, saya nak tanya sama 
ada Labuan ada berucap kah tadi, fasal Labuan sehari tak datang hari ini. Menteri 
menjawab Labuan.   

Tuan Pengerusi [Datuk Lim Si Cheng]: Dia sentuh masa ucapan beliau 
di Peringkat Dasar.   

Dato’ Seri Tengku Azlan ibni Sultan Abu Bakar: Kerajaan 
berpandangan perkara ini akan diatasi oleh syarikat-syarikat penerbangan sesuai 
dengan keperluan penumpang dan kehendak pasaran.   

Dalam hal ini, kedua-dua syarikat telah diarahkan untuk menyediakan 
penerbangan-penerbangan tambahan mulai bulan September 2006 bagi 
menampung keperluan penumpang. MAS dan AirAsia telah memaklumkan 
kesanggupan masing-masing untuk berbuat demikian. Terdapat beberapa faktor 
yang mengakibatkan kelewatan kepada syarikat-syarikat penerbangan.  



Saya juga ingin mengalu-alukan inisiatif kerajaan baru-baru ini ada membelanjakan RM10 bilion untuk membangunkan sistem pengangkutan awam meliputi lanjutan landasan rel transit ringan dari Kota Damansara hingga ke Cheras sejauh 30 kilometer. Landasan LRTPutra dari Kelana Jaya ke Subang dan USJ. Inilah satu tindakan yang amat dialu-alukan dan saya menghabiskan ucapan ini, berharap ini akan memberi manfaat kepada rakyat jelata di kawasan ini. Terima kasih. Tuan Pengerusi [Datuk Lim Si Cheng]: Yang Berhormat Timbalan Menteri sila. 4.11 ptg. Timbalan Menteri Pengangkutan [Dato' Seri Tengku Azlan ibni Sultan Abu Bakar]: Terima kasih Tuan Pengerusi. Bagi pihak Kementerian Pengangkutan saya mengucapkan terima kasih kepada Ahli-Ahli Yang Berhormat yang telah mengambil bahagian dalam perbahasan Anggaran Perbelanjaan Mengurus Tambahan Pertama 2006 yang menyentuh mengenai perkara-perkara di bawah tanggungjawab Kementerian Pengangkutan. Sesungguhnya Kementerian Pengangkutan menghargai semua pandangan, teguran, saranan dan cadangan Ahli-Ahli Yang Berhormat yang telah membahaskan beberapa perkara ini di Peringkat Dasar dan juga di Peringkat Jawatankuasa. Tuan Pengerusi, ingin saya merujukkan kepada soalan daripada Yang Berhormat bagi Labuan berhubung dengan isu penyusunan operasi MAS, kelewatan penerbangan dan kenaikan tambang yang mendadak. Dalam merasionalisasikan perkhidmatan domestik, tindakan telah diambil oleh kerajaan setelah perbincangan diadakan di antara syarikat-syarikat penerbangan negara. Dalam hal ini, tujuan utama kerajaan merasionalisasikan perkhidmatan domestik adalah supaya perkhidmatan penerbangan domestik kembali berdaya saing terutamanya bagi syarikat penerbangan MAS yang mengalami kerugian sejak beberapa tahun kebelakangan ini. Walau MAS mempunyai mutu perkhidmatan yang baik, ia perlu memperbaiki kos operasi yang menyebabkan syarikat berkenaan menanggung kerugian yang tinggi. Apabila perkhidmatan domestik dirasionalisasikan pada 1 Ogos 2006, memang dijangka terdapat beberapa masalah operasi akibat daripada pertukaran perkhidmatan yang disediakan oleh syarikat-syarikat penerbangan negara. Namun demikian, kerajaan berpandangan perkara ini akan.... Datuk Ronald Kiandee [Beluran]: Tuan Pengerusi, saya nak tanya sama ada Labuan ada berucap kah tadi, fasal Labuan sehari tak datang hari ini. Menteri menjawab Labuan. Tuan Pengerusi [Datuk Lim Si Cheng]: Dia sentuh masa ucapan beliau di Peringkat Dasar. Dato' Seri Tengku Azlan ibni Sultan Abu Bakar: Kerajaan berpandangan perkara ini akan diatasi oleh syarikat-syarikat penerbangan sesuai dengan keperluan penumpang dan kehendak pasaran. Dalam hal ini, kedua-dua syarikat telah diarahkan untuk menyediakan penerbangan-penerbangan tambahan mulai bulan September 2006 bagi menampung keperluan penumpang. MAS dan AirAsia telah memaklumkan kesanggupan masing-masing untuk berbuat demikian. Terdapat beberapa faktor yang mengakibatkan kelewatan kepada syarikat-syarikat penerbangan.